Ir-Regolament tal-Kummissjoni (KE) Nru 590/2004
tat-30 ta’ Marzu 2004
li jemenda r-Regolament (KEE) Nru 2921/90 dwar l-ammont ta’ l-għajnuna għall-produzzjoni tal-kaseina u l-kaseinati mill-ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju1999 dwar l-organizzazzjoni komuni tas-suq fil-ħalib u fil-prodotti tal-ħalib [1], u partikolarment l-Artikolu 15(b) tieghu,
Billi:
(1) L-Artikolu 2(1) tar-Regolament tal-Kummissjoni (KEE) Nru 2921/90 ta’ l-10 ta’ Ottubru 1990 dwar l-għajnuna għall-produzzjoni tal-kaseina u l-kaseinati minn ħalib xkumat [2] jistabbilixxi l-ammont ta’ l-għajnuna għall-produzzjoni tal-kaseina u l-kaseinati minn ħalib xkumat. In vista tal-iżvilupp fil-prezz tal-kaseina u l-kaseinati fis-suq tal-Komunità u fis-swieq dinjija, l-ammont ta’ l-għajnuna għandu jkun imnaqqas.
(2) Ir-Regolament (KEE) Nru 2921/90 għandu jkun emendat kif xieraq.
(3) Il-Kumitat ta’ Ġestjoni għall-Ħalib u l-Prodotti tal-Ħalib ma tax opinjoni fil-limitu taż-żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
Fl-Artikolu (2)1 tar-Regolament (KEE) Nru 2921/90, iċ-ċifra "EUR 6,30" hija hawnhekk mibdula biċ-ċifra "EUR 6,00".
Artikolu 2
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Marzu 2004.